
Grozījums Jūras vides aizsardzības un pārvaldības likumā
Izdarīt Jūras vides aizsardzības un pārvaldības likumā (Latvijas Vēstnesis, 2010, 183., 205. nr.; 2013, 243. nr.; 2014, 119. nr.; 2015, 230. nr.; 2019, 248A. nr.; 2022, 75A. nr.) šādu grozījumu:
19. pantā:
izteikt trešo daļu šādā redakcijā:
"Pirms Ministru kabinets izsniedz atļauju vai licenci jūras izmantošanai, tas ar ikreizēju rīkojumu nosaka konkrētu jūras teritoriju (turpmāk — atļaujas vai licences laukums jūrā) šā panta otrās daļas 4.punktā noteikto darbību veikšanai, ņemot vērā arī šā likuma 14.panta nosacījumus. Tiesības izmantot atļaujas vai licences laukumu jūrā iegūst persona, kura uzvarējusi konkursā vai izsolē par tiesībām izmantot atļaujas vai licences laukumu jūrā."
izteikt trešo prim daļu šādā redakcijā:
"(31) Pirms Ministru kabinets izsniedz atļauju vai licenci jūras izmantošanai, tas ar ikreizēju rīkojumu nosaka atļaujas vai licences laukumu jūrā šā panta otrās daļas 7.punktā noteikto darbību veikšanai elektronisko sakaru tīklu jūras kabeļlīniju ierīkošanai, ņemot vērā arī šā likuma 14.panta nosacījumus. Minēto rīkojumu, iepriekš pieprasot atzinumu no valsts sabiedrības ar ierobežotu atbildību "Latvijas Jūras administrācija" par rīkojuma projektu no kuģošanas drošības viedokļa sagatavo atbildīgā ministrija, pamatojoties uz personas iesniegumu, kuru var izskatīt cita Ministru kabineta noteikta valsts pārvaldes iestāde. Minēto rīkojumu elektrisko tīklu kabeļlīniju, zemūdens elektropārvades kabeļlīniju un zemūdens cauruļvadu, tai skaitā gāzesvadu, naftas un naftas produktu cauruļvadu, ierīkošanai, ņemot vērā arī šā likuma 14.panta nosacījumus un iepriekš pieprasot atzinumu no valsts sabiedrības ar ierobežotu atbildību "Latvijas Jūras administrācija" par rīkojuma projektu no kuģošanas drošības viedokļa, sagatavo atbildīgā ministrija pēc savas iniciatīvas."
izteikt ceturtās daļas 2. punktu šādā redakcijā:
"2) kārtību, kādā rīkojams konkurss vai izsole par tiesībām izmantot atļaujas vai licences laukumu jūrā;"
izteikt sesto daļu šādā redakcijā:
"Atļauju vai licenci noteiktā atļaujas vai licences laukuma jūrā izmantošanai izsniedz uz laiku, ne ilgāku par 30 gadiem. Licenci licences laukuma jūrā izmantošanai enerģijas ražošanai nepieciešamo iekārtu ierīkošanai izsniedz uz laiku līdz 70 gadiem."

